Kansanedustajat oikealta ja vasemmalta vaativat helpotuksia ulkomaalaisten palkkaamiseen – ”Saatavuusharkinta hidastaa työmarkkinoiden toimintaa”

Viiden kansanedustajan ryhmä aikoo jättää lakialoitteen, jossa esitetään saatavuusharkinnasta luopumista.

Anna Kontula, Juhana Vartiainen, Veronica Rehn-Kivi, Emma Kari ja Tytti Tuppurainen.­

Ryhmä kansanedustajia viidestä eri puolueesta ehdottaa saatavuusharkinnasta luopumista. Lakialoitetta ehdottavat Anna Kontula (vas), Juhana Vartiainen (kok), Veronica Rehn-Kivi (r), Emma Kari (vihr) ja Tytti Tuppurainen (sd).

Saatavuusharkinta hankaloittaa työperäistä maahanmuuttoa. Työ- ja elinkeinotoimisto ei myönnä työlupaa Euroopan talousalueen ulkopuolelta tuleville työntekijöille, jos viranomaiset arvioivat työvoimaa olevan saatavilla myös Euroopan sisältä.